PROXECTO DE EXPLOTACIÓN QUE SERVIRÁ DE BASE O EXPEDIENTE DE LICITACIÓN PARA ADXUDICACIÓN DOS POSTOS DE VENDA DE ALIMENTOS NO MERCADO MUNICIPAL
ADMINISTRACIÓN LOCAL — Municipal — Cañiza, A (Contratos administrativos, 07/08/2018)

De conformidade cos acordos adoptados polo Excmo. Concello de A Cañiza Mediante Resolución de Alcaldía de data 06.07.2018, por medio do presente anuncio, e de acordo con o preceptuado polo artigo 87.4 do RD 1372/1986, de 13 de xuño polo que se aproba o Regulamento de Bens das Entidades Locais se procede a dar publicidade o proxecto de explotación que servirá de base o procedemento aberto, para á adxudicación dos postos de venda de alimentos no mercado municipal de abastos do Concello de A Cañiza mediante poxa. O Mercado de Abastos do Concello de A Cañiza carecía dunha regulamentación municipal especifica na que se determine a súa organización e funcionamento. E por este motivo que se aconsellaba aprobar un Regulamento municipal no que se establecese, polo miúdo, o réxime xurídico do mercado municipal así como a organización e funcionamento deste servizo. De esta maneira quedou xustificada a conveniencia e a oportunidade de exercer as potestades municipais de autoorganización e regulamentaria, mediante a aprobación dun Regulamento Municipal, que foi aprobado por o Pleno da Corporación Municipal, en sesión ordinaria celebrada o 27 de maio de 2016, e publicadas no B. O. P. Núm 153, do xoves 11 de agosto de 2016. Unha vez aprobada esta regulamentación específica e a vista da existencia de postos vacantes no mesmo, en concreto os seguintes: LOCAL Nº08; SUP-15,08 m2. LOCAL Nº10; SUP-12,45 m2. LOCAL Nº12; SUP-10,00 m2. LOCAL Nº13; SUP-10,00 m2. LOCAL Nº14; SUP-10,00 m2. LOCAL Nº15; SUP-10,00 m2. Considerouse necesario iniciar o preceptivo procedemento de adxudicación por poxa da concesión administrativa que permitise a ocupación e explotación dos mesmos, toda vez que se trata dun servizo obrigatorio nun concello que teña unha poboación superior a 5.000 habitantes, tal e como establece o artigo 26 da Lei 7/85 Reguladora das Bases de Réxime Local. Tal e como se expuso na memoria xustificativa a valoración da parte de dominio público a ocupar foi feita con ocasión da elaboración da Ordenanza Reguladora da Taxa por Servizos de Matadoiro Lonxas e Mercados, dado que de conformidade con o establecido no artigo 24 do Real Decreto Lexislativo 2/2004 de 5 de marzo, cando se trate do establecemento de Taxas por ocupación de bens de dominio público fixaranse carácter xeral, tomando como referencia o valor que tería no mercado a utilidade derivada da devandita utilización ou aproveitamento, se os bens afectados non fosen de dominio público. A tal fin, as ordenanzas fiscais poderán sinalar en cada caso, atendendo á natureza específica da utilización privativa ou do aproveitamento especial de que se trate, os criterios e parámetros que permitan definir o valor de mercado da utilidade derivada. De esta maneira a valoración se pode concretar mediante a cuota tributaria fixada no Anexo I da Ordenanza Reguladora da Taxa por Servizos de Matadoiro Lonxas e Mercados, que distinque entre unha Taxa a aplicar para os postos xa instalados e outra para aqueles postos de nova instalación para os que fixa unha taxa de 7,21 € por m2, por o que da como resultado a seguinte valoración. LOCAL Nº08; SUP-15,08 m2.: 108,72 €/mes. LOCAL Nº10; SUP-12,45 m2: 89,76 €/mes. LOCAL Nº12; SUP-10,00 m2: 72,1 €/mes LOCAL Nº13; SUP-10,00 m2: 72,1 €/mes LOCAL Nº14; SUP-10,00 m2: 72,1 €/mes LOCAL Nº15; SUP-10,00 m2: 72,1 €/mes O tratarse dunha concesión administrativa que se vai adxudicar en réxime de poxa o orzamento dependerá das poxas efectuadas por os solicitantes, tendo en conta que tal e como se establece no artigo 11 do Prego de Condicións que Rexerá a Concesión en ningún caso será inferior as valoracións mínimas que se establecen no presente proxecto punto 2 do mesmo. Documento asinado electrónicamente por MIGUEL A. DOMINGUEZ ALFONSO, Alcalde do Concello. A Cañiza.